Poštovane građanke i građani Općine Trnava ,

Pred Vama se nalazi „ Proračun u malom“ Općine Trnava za 2020.godinu putem kojeg Vam želimo na slikovit i razumljiv način prikazati programe i projekte u koje se planiraju utrošiti proračunska sredstva Općine Trnava. Također uz Proračun za 2020. godinu tu su i projekcije za 2021. i 2022.godinu.

Naš cilj u 2020. godini, a i na dalje je očuvati financijsku stabilnost i izvršenje svih planiranih investicija, od izgradnje komunalne infrastrukture, nastavak izgradnje Doma kulture u Dragotinu, nastavak izrade projektno-tehničke dokumentacije za sustav odvodnje i pročišćavanja otpadnih voda. Također u sklopu programa upravljanja i izgradnje društvene infrastrukture izvršiti ćemo adaptaciju društvenih domova u naseljima Hrkanovci Đakovački i Kondrić. Nastavljamo sa izgradnjom komunalne infrastrukture tj . sa izgradnjom i rekonstrukcijom nogostupa u našim naseljima. Ukoliko dobijemo odobrenje Agencije za plaćanje u poljoprivredi i ruralnom razvoju za mjeru 7.4. planira se izgradnja multifunkcionalnog sportskog terena u Trnavi. Tu je još i financiranje predškole , sufinanciranje prehrane učenika osnovne škole, sufinanciranje mjesečnih karata učenika srednjih škola, isplate jednokratnih naknada za studente, isplata naknade roditeljima za novorođenu djecu . Također ćemo nastaviti sa socijalnim programom, pomoći umirovljenicima sa malim mirovinama u vidu Uskrsnice i Božićnice. Predviđeno se više sredstava za financiranje udruga civilnog društva, subvencioniranje poljoprivrednika, obrtnika i malih poduzetnika u vidu pomoći, ulagati u zaštitu okoliša , vatrogasnu, civilnu zaštitu , zdravstvenu zaštitu , sport i kulturu. Ove godine u proračunu su predviđena sredstva za subvencioniranje kupovine nekretnine mladim obiteljima koja će služiti za rješavanje stambenog pitanja. Ovom mjerom želimo zadržati mlade u Općini. Budući da 2020. završava program „Zaželi – program zapošljavanja žena kao i konkretna provedba projekta namijenjena nezaposlenim osobama – prekvalifikacija, nadamo se i očekujemo odobrenje i početak provedbe projekata koji su prijavljeni sa Općinom Donji Andrijevci i Udrugom žena Sunčice iz Trnave, a namijenjeni su najmlađima, najstarijima, invalidnim i bolesnim osobama. U želji da dodatno podignemo razinu otvorenosti , transparentnosti i komunikacije sa Vama , upoznat ćemo Vas s mogućnostima i obvezama financiranja iz općinskog proračuna s ciljem da putem Vaših prijedloga usmjerimo proračunska sredstva na dobrobit svih građana Općine Trnava.

Vaša načelnica ,

Irena Mikić Brezina, dipl.oec.

**PRORAČUNSKI VODIČ ZA 2020.g.**

**Što je proračun ?**

Proračun Općine Trnava je temeljni financijski dokument u kojem se utvrđuju programi, aktivnosti i projekti za proračunsku odnosno kalendarsku godinu.

Proračun je akt kojim se procjenjuju prihodi i primici, te rashodi i izdaci jedinice lokalne i područne samouprave za jednu godinu. Uz proračun donose se i projekcije ukupnih prihoda i primitaka te rashoda i izdataka za naredne dvije godine ( Zakon o proračunu ).

Proračun mora biti uravnotežen, dakle ukupna visina planiranih prihoda i raspoloživih sredstava iz prethodnog razdoblja mora pokrivati ukupnu visinu planiranih rashoda.

**Od čega se proračun sastoji ?**

Proračun se sastoji od :

Općeg dijela proračuna – Računa prihoda i rashoda te Računa financiranja ;

Posebnog dijela proračuna – plana rashoda i izdataka iskazanih po vrstama, raspoređenih u programe koji se sastoje od aktivnosti i projekata ;

Plan razvojnih programa – koji se sastavlja za trogodišnje razdoblje, a sadrži ciljeve i prioritete razvoja Općine.

Iz proračuna možemo saznati :

Ukupne planirane prihode i primitke Općine

Ukupne planirane rashode i izdatke Općine

Što Općine financira ( programe , aktivnosti i projekte )

Koliko proračunskih sredstava troši na funkcioniranje Općine;

Koliko se proračunskih sredstava ulaže u komunalnu infrastrukturu, održavanje prostora, te zaštitu okoliša ;

Koliko se proračunskih sredstava ulaže u poljoprivredu,

Koliko se proračunskih sredstava odnosi na socijalnu skrb, vatrogastvo, zaštitu i spašavanje ,

Koliko se proračunskih sredstava troši na kulturu , sport , civilno društvo, zdravstvo i školstvo .

**Kako se donose lokalni proračuni?**

1. Ministarstvo financija na temelju smjernica Vlade sastavlja upute za izradu lokalnih proračuna te ih dostavlja lokalnim jedinicama do 15. kolovoza tekuće godine.
2. Sukladno tim uputama, upravna tijela za financije lokalnih jedinica izrađuju i dostavljaju upute svojim proračunskim i izvanproračunskim korisnicima.
3. Proračunski i izvanproračunski korisnici izrađuju prijedloge financijskih planova i dostavljaju ih upravnom tijelu za financije najkasnije do 15. rujna.
4. Upravno tijelo za financije razmatra prijedloge i usklađuje financijske planove s procijenjenim prihodima te izrađuje nacrt proračuna za iduću i projekcije za sljedeće dvije godine pa ih dostavlja izvršnom tijelu (načelniku) najkasnije do 15. listopada.
5. Izvršno tijelo (načelnik) utvrđuje prijedlog proračuna i projekcije te ih podnosi predstavničkom tijelu (općinskom vijeću) najkasnije do 15. studenog.
6. Predstavničko tijelo (općinsko vijeće) donosi proračun za iduću i projekcije za sljedeće dvije godine do kraja tekuće godine, i to u roku koji omogućuje primjenu proračuna do 1. siječnja.
7. Načelnik dostavlja proračun Ministarstvu financija u roku od petnaest dana do njegovog stupanja na snagu

**Gdje možete pronaći proračun ?**

**Proračun Općine Trnava objavljuje se na službenim internetskim stranicama općine** [www.opcina-trnava.hr](http://www.opcina-trnava.hr), te u Službenom glasniku Općine Trnava.

**Odakle dolazi novac u općinski proračun - Prihodi proračuna ?**

**PRIHODI POSLOVANJA**

* POREZI :
* Porez i prirez na dohodak , porez na imovinu , te porez na robu i usluge
* Fiskalno izravnanje poreza i prireza
* Pomoći iz proračuna i inozemstva
* Prihodi od imovine
* Komunalni doprinosi i naknade
* Prihodi od upravnih i administrativnih pristojbi, i pristojbi po posebnim propisima
* Ostali prihodi

**PRIHODI OD PRODAJE NEFINANCIJSKE IMOVINE**

* Prihodi od prodaje ne proizvedene i proizvedene imovine

**RASPOLOŽIVA SREDSTVA IZ PRETHODNIH GODINA**

* Preneseni višak ili manjak
* Višak – neočekivano veći priliv sredstava u proračun
* Manjak – neočekivano manji priliv sredstava u proračun

**Prihodi proračuna i njihova namjena – za što se koriste . . . . .**

* Komunalna naknada – za **održavanje** javnih površina , nerazvrstanih cesta , javne rasvjete i groblja
* Komunalni doprinos – za **gradnju** nerazvrstanih cesta , javne rasvjete , odvodnju
* Šumski doprinos – za izgradnju komunalne infrastrukture
* Porezi , prihodi od zakupa , te ostali prihodi **-** za sve vrste rashoda : vatrogastvo , školstvo , predškolski odgoj , sport , kulturu , socijalnu skrb , civilno društvo
* Prihodi od prodaje imovine – za kapitalne rashode

**Što financiramo iz proračuna - rashodi proračuna ?**

**RASHODI POSLOVANJA**

* Rashodi za zaposlene u Jedinstvenom upravnom odjelu
* Materijalni rashodi
* Financijski rashodi
* Subvencije – poljoprivrednicima , trgovačkim društvima , obrtnicima izvan javnog sektora
* Pomoći dane unutar države i inozemstvu

Javni radovi

* Naknade građanima i kućanstvima

Socijalni program

* Ostali rashodi

Tekuće i kapitalne donacije

**RASHODI ZA NABAVU NEFINANCIJSKE IMOVINE**

* Rashodi za nabavu i dodatna ulaganja na dugotrajnoj imovini
* Izgradnja objekata komunalne infrastrukture - ceste, javna rasvjeta, nogostupi, mrtvačnice i dr.
* Izgradnja društvene infrastrukture – domovi

**IZDACI ZA FINANCIJSKU IMOVINU I OTPLATU ZAJMOVA**

* Otplata glavnice kredita

**Rashodi proračuna i njihova namjena – za što se koriste . . . . .**

RASHODI ODREĐENI ZAKONIMA REPUBLIKE HRVATSKE

* Predškolski odgoj
* Predškola
* Socijalna skrb
* Troškovi ogrijeva za socijalno ugroženo stanovništvo
* Javne potrebe u sportu i kulturi
* Sportske udruge s područja Općine , KUD -ovi
* Protupožarna i civilna zaštita
* Vatrogasci , HGSS
* Izgradnja i održavanje komunalne infrastrukture
* Zaštita okoliša
* Rashodi za plaće i materijalni rashodi

RASHODI VEZANI ZA DODATNE STANDARDE JAVNIH POTREBA

* Rad udruga u društvenim djelatnostima
* Briga o najosjetljivijim članovima društva
* Naknade roditeljima za novorođenčad, sufinanciranje prehrane učenika, mjesečnih karata srednjoškolaca, umirovljenicima

**Proračunski prihodi i primici Općine Trnava**

Ukupni prihodi u 2020. godini planirani su u iznosu od 13.580.000,00 kn, od toga prihodi poslovanja su 13.555.000,00 kn, te prihodi od prodaje nefinancijske imovine 25.000,00 kn.

Što se tiče strukture prihoda poslovanja najveći dio čine prihodi od pomoći iz inozemstva i od subjekata unutar opće države – 64,06%, slijede, prihodi od poreza – 31,00%, zatim prihodi od imovine – 1,50%, prihodi od upravnih administrativnih pristojbi, pristojbi po posebnim propisima i naknada – 3,21%, ostali prihodi 0,14%, te prihodi od prodaje nefinancijske imovine 0,18%.

**Proračunski rashodi i izdaci Općine Trnava**

Ukupni rashodi i izdaci Proračuna Općine Trnava za 2020. godinu planirani su u iznosu od 13.580.000,00 kuna, a čine ih rashodi poslovanja u iznosu od 6.770.000,00 kuna, rashodi za nabavu nefinancijske imovine (kapitalni rashodi) 6.590.000,00 i Izdaci za otplatu glavnice primljenih kredita i zajmova 220.000,00 kn.

Ukupni Rashodi za 2020. godinu čine rashodi za zaposlene u 8,98%, materijalni rashodi u iznosu od 33,34%, financijski rashodi 0,47%, subvencije u iznosu od 0,73%, pomoći proračunskim korisnicima 0,41%, naknade građanima i kućanstvima u iznosu od 2,02% kuna i ostali rashodi (donacije, kapitalne pomoći) u iznosu od 3,91%. Rashodi za nabavu nefinancijske imovine 48,52 %, te izdaci za otplatu glavnice primljenih kredita i zajmova 1,62%.

**Kako smo planirali ulagati u 2020.godini**

**DRUŠTVENE DJELATNOSTI**

**JAVNE POTREBE U KULTURI 110.000,00 kn**

* Tekuće donacije za kulturu 50.000,00 kn
* Manifestacije - Bonavita 80.000,00 kn

**JAVNE POTREBE U ŠKOLSTVU 170.000,00 kn**

* Predškolsko obrazovanje 35.000,00 kn
* Osnovno školsko obrazovanje-pehrana 15.000,00 kn
* Srednja škola- mjesečne karte 70.000,00 kn
* Tekuće donacije za školstvo 50.000,00 kn

**SOCIJALNA SKRB 190.000,00 kn**

* Pomoći obiteljima i kućanstvima 100.000,00 kn
* Pomoć umirovljenicima i studentima 60.000,00 kn
* Porodiljne naknade 30.000,00 kn

**KAPITALNE DONACIJE GRAĐANIMA I KUĆANSTVIMA**

* Ostale kapitalne donacije građanima i kućanstvima-

Kupnja prve nekretnine 100.000,00 kn

**RAZVOJ CIVILNOG DRUŠTVA 40.000,00 kn**

* Financiranje udruga civilnog društva 40.000,00 kn

**JAVNE POTREBE U SPORTU 100.000,00 kn**

* Tekuće donacije sportskim društvima 100.000,00 kn

**PROVOĐENJE ZAŠTITE I SPAŠAVANJA 135.000,00 kn**

* Financiranje HGSS 5.000,00 kn
* Civilna zaštita i služba zaštite i spašavanja 10.000,00 kn
* Tekuće donacije udrugama protupožarne zaštite 120.000,00 kn

**POTICANJE POLJOPRIVREDNE PROIZVODNJE i OBRTA 100.000,00 kn**

* Subvencije poljoprivrednicima i obrtnicima 100.000,00 kn

**PROGRAM GRADNJE KOMUNALNE INFRASTRUKTURE 5.500.000,00 kn**

* Izrada projektno tehničke dokumentacije za sustav odvodnje i

pročišćavanja otpadnih voda Općine Trnava 1.000.000,00 kn

* Izgradnja autobusnih stajališta 50.000,00 kn
* Izgradnja doma kulture u Dragotinu 650.000,00 kn
* Izrada projektne dokumentacije za ceste i izgradnja cesta 500.000,00 kn
* Izgradnja sakralnih objekata i spomenika 100.000,00 kn
* Izgradnja vodoopskrbnog sustava 300.000,00 kn
* Izgradnja multifunkcionalnog sportskog terena 2.500.000,00 kn
* Izgradnja pješačkih staza 300.000,00 kn
* Izgradnja javne rasvjete 100.000,00 kn

**PROGRAM ODRŽAVANJA KOMUNALNE INFRASTRUKTURE 1.430.000,00 kn**

* Održavanje javne rasvjete 60.000,00 kn
* Održavanje nerazvrstanih cesta i nogostupa 250.000,00 kn
* Održavanje javnih površina 5.000,00 kn
* Održavanje groblja 15.000,00 kn
* Održavanje javnih zgrada 1.100.000,00 kn

**ZAŠTITA OKOLIŠA 55.000,00 kn**

* Oprema za održavanje – kante 50.000,00 kn
* Održavanje deponije 5.000,00 kn

**PROGRAM ZDRAVSTVA 30.000,00 kn**

* Deratizacije i dezinsekcija 30.000,00 kn

**PROGRAM MJERA I AKTIVNOSTI ZA OSIGURANJE RADA IZ**

**DJELOKRUGA PRODSTAVNIČKIH ( VIJEĆA , MJESNIH**

**SAMOUPRAVA ) I IZVRŠNIH TIJELA 55.000,00 kn**

* Poslovanje Općinskog vijeća 40.000,00 kn
* Političke stranke 15.000,00 kn

Provođenje programa Zaželi 690.000,00 kn

Provođenje projekta Znanjem u lakšu budućnost 440.000,00 kn

Projekt Zajedno do oporavka

Ostali projekti iz ES fondova 2.000.000,00 kn

**Kontakti i korisne informacije**

Općina Trnava, I. Meštrovića 2,

31411 Trnava

Tel: 031/ 863-258, 031/863-259

Fax: 031/ 863-066

Email: [opcina.trnava@os.t-com.hr](mailto:opcina.trnava@os.t-com.hr)

Web:<https://www.opcina-trnava.hr/>

